মূল্য কারসাজি : বাজারে তালিকাভুক্তির পর প্রথম দিন শেয়ারের দাম কয়েকগুণ বাড়লেও এরপর মূল্যপতন শুরু হয়। গত ৫ বছরে একই চিত্র বারবার দেখা গেছে। এক শ্রেণীর বিনিয়োগকারী পরিকল্পিতভাবে আইপিওর মাধ্যমে বাজার থেকে টাকা হাতিয়ে নেয়। প্রিমিয়ামকে যৌক্তিক প্রমাণ করতে বাজারে আইপিও নিয়ে এক ধরনের খেলা চলে। তালিকাভুক্তির দিন এএফসি অ্যাগ্রো বায়োটেকের মূল্যবৃদ্ধির হার ছিল ৫৫০ শতাংশ। কিন্তু দ্বিতীয় ও তৃতীয় দিন টানা দরপতনের শিকার হয় কোম্পানিটি। তিন দিনের মাথায় বিনিয়োগকারীদের অনেক লোকসান গুনতে হয়েছে। একই ঘটনা ঘটে মোজাফফর স্পিনিং মিলস ও অ্যাপোলো ইস্পাতের ক্ষেত্রেও।